**Р А Й О Н Н А И З Б И Р А Т Е Л Н А К О М И С И Я Р У С Е**

**ПРОТОКОЛ № 17**

от проведено заседание на РИК Русе

Днес, 11.11..2021 г., в зала № 2 на Община Русе се проведе първото заседание на РИК - Русе.

Заседанието бе открито в 16:31 часа от Председателя на РИК Милена Хинкова.

Присъстват:, Ина Райчева- зам. председател, Елиз Халил – зам.-председател, Николай Братованов – секретар , Анелия Петрова – член, Шейнур Еюб – член, Стефан Бонев – член., Миглена Ангелова – член, Дилян Николов – член, Ангел Стефанов – член, Екатерина Заякова- член, Константин Станимиров- член, Станимир Бояджиев- член

Отсъстващи: няма.

Налице е необходимия кворум за провеждане на заседание.

Протоколът се води от Веселина Василева.

**ДНЕВЕН РЕД:**

1. Промени СИК;
2. Назначаване ПСИК и СИК
3. Сигнали и жалби
4. Регистрация на упълномощени представители;
5. Регистрация на застъпници;
6. Входяща кореспонденция;
7. Други.

**По т. 1,** г-жа Хинкова представи проект на решения, както следва:

Постъпили са заявления с вх. № 228/10.11.2021 г. и вх. № 232/11.11.2021 г. подписани от Светлин Костов Стоянов - упълномощен представител на ПП „ИМА ТАКЪВ НАРОД“, за извършване на промени в състава на секционни избирателни комисии на територията на общините Русе и Ветово.

Към заявленията са приложени списъци с исканите промени. Списъци с промените са представени и на технически носител в Еxcel формат.

Предвид изложеното и на основание чл. 72, ал. 1, т. 1 и т. 4, чл. 89, ал.1 от Изборния кодекс, Районна избирателна комисия - Русе

**Р Е Ш И:**

**ОСВОБОЖДАВА** от състава на СИК посочените в заявленията длъжностни лица, съгласно приложени списъци.

**ОБЕЗСИЛВА** издадените удостоверения на заменените членове на СИК.

Вместо тях **НАЗНАЧАВА** поименно в състава на секционните избирателни комисии в на **общините Русе и Ветово**, при произвеждане на изборите за президент и вицепрезидент на Републиката и за народни представители на 14 ноември 2021 г., предложените нови лица от квотата ПП „ИМА ТАКЪВ НАРОД“, съгласно приложени списъци, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Решението на Районна избирателна комисия - Русе може да се оспорва в тридневен срок от обявяването му пред Централната избирателна комисия, на основание на чл. 73, ал. 1 от ИК.

**Р Е Ш Е Н И Е№ 107-НС/ПВР бе прието.**

Постъпило e заявление с вх. № 234/11.11.2021 г., подписанo от Евгений Хараламбиев - упълномощен представител на **Коалиция „ДЕМОКРАТИЧНА БЪЛГАРИЯ - Обединение“,** за извършване на промени в състава на секционни избирателни комисии на територията на **община Русе**.

Към заявлението е приложен списък с исканите промени. Списъкът с промените е представен и на технически носител в Еxcel формат.

Предвид изложеното и на основание чл. 72, ал. 1, т. 1 и т. 4, чл. 89, ал. 1 от Изборния кодекс , Районна избирателна комисия - Русе

**Р Е Ш И:**

**ОСВОБОЖДАВА** от състава на СИК посочените в заявлението длъжностни лица, съгласно приложения списък.

**ОБЕЗСИЛВА** издадените удостоверения на заменените членове на СИК .

Вместо тях **НАЗНАЧАВА** поименно в състава на секционните избирателни комисии в **община Русе**, при произвеждане на изборите за президент и вицепрезидент на Републиката и за народни представители на 14 ноември 2021 г.,

- предложените нови лица от квотата  **Коалиция „ДЕМОКРАТИЧНА БЪЛГАРИЯ- Обединение“,** съгласно приложени списъци, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Решението на Районна избирателна комисия Русе може да се оспорва в тридневен срок от обявяването му пред Централната избирателна комисия, на основание на чл. 73, ал. 1 от ИК.

**Р Е Ш Е Н И Е№ 108-ПВР/НС бе прието.**

Постъпили са заявления с вх. № 236/11.11.2021 г., подписанo от Татяна Димитрова Василева и вх. № 241 / 11.11.2021г подписано от Ивалинка Цанкова - упълномощени представители на **Коалиция „БСП за България“,** за извършване на промени в състава на секционни избирателни комисии на територията на **община Две могили и община Иваново**.

Към заявлението е приложен списък с исканите промени. Списък с промените е представен и на технически носител в Еxcel формат.

Предвид изложеното и на основание чл. 72, ал. 1, т. 1 и т. 4, чл. 89, ал. 1 от Изборния кодекс, Районна избирателна комисия - Русе

**Р Е Ш И:**

**ОСВОБОЖДАВА** от състава на СИК посочените в заявлението длъжностни лица, съгласно приложения списък.

**ОБЕЗСИЛВА** издадените удостоверения на заменените членове на СИК.

Вместо тях **НАЗНАЧАВА** поименно в състава на секционните избирателни комисии в **община Две могили и община Иваново**, при произвеждане на изборите за президент и вицепрезидент на Републиката и за народни представители на 14 ноември 2021 г., предложените нови лица от квотата на **Коалиция „БСП за България“,** съгласно приложен списък, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Решението на Районна избирателна комисия Русе може да се оспорва в тридневен срок от обявяването му пред Централната избирателна комисия, на основание на чл. 73, ал. 1 от ИК.

**Р Е Ш Е Н И Е№ 109-ПВР/НС бе прието.**

**ОТНОСНО**: Промени в състава на секционни избирателни комисии на територията на област Русе от квотата на квотата на **Коалиция „ГЕРБ-СДС“,** при произвеждане на изборите за президент и вицепрезидент на Републиката и за народни представители на 14 ноември 2021 г.,

Постъпило e заявление с вх. № 242/11.11.2021 г. подписанo от Бедрос Пехливанян - преупълномощен представител на **Коалиция „ГЕРБ-СДС“** за извършване на промени в състава на секционни избирателни комисии на територията на **община Русе**.

Към заявленията е приложен списък с исканите промени. Списъкът с промените е представен и на технически носител в Еxcel формат.

Предвид изложеното и на основание чл. 72, ал. 1, т. 1 и т. 4, чл. 89, ал. 1 от Изборния кодекс , Районна избирателна комисия - Русе

**Р Е Ш И:**

**ОСВОБОЖДАВА** от състава на СИК посочените в заявлението длъжностни лица, съгласно приложения списък.

**ОБЕЗСИЛВА** издадените удостоверения на заменените членове на СИК .

Вместо тях **НАЗНАЧАВА** поименно в състава на секционните избирателни комисии в **община Русе**, при произвеждане на изборите за президент и вицепрезидент на Републиката и за народни представители на 14 ноември 2021 г., предложените нови лица от квотата  **Коалиция „ГЕРБ-СДС“,** съгласно приложен списък, на разположение в РИК-Русе, неразделна част от настоящото решение.

Да се издадат удостоверения на назначените членове на СИК.

Решението на Районна избирателна комисия Русе може да се оспорва в тридневен срок от обявяването му пред Централната избирателна комисия, на основание на чл. 73, ал. 1 от ИК.

**Р Е Ш Е Н И Е№ 110-ПВР/НС бе прието.**

**По т.2**, Назначаване ПСИК и СИК

**ОТНОСНО:** Определяне на единната номерация на **допълнителни избирателни секции** в област Русе, в лечебни заведения и специализирани институции, както и в местата за лишаване от свобода и за задържане, както и назначаване на поименния им състав, при произвеждане на изборите за президент и вицепрезидент на Републиката и за народни представители на 14.11.2021 г.

Със Заповед № 562/08.11.2021г. на изпълнителния директор на „УМБАЛ КАНЕВ“ е образувана една избирателна секция в лечебното заведение за пациенти на лечебното заведение.

С писмо с вх. № 186/09.11.2021 г. на управителя на „УМБАЛ Медика“ се заявява намерение за образуване на една избирателна секция в лечебното заведение за пациенти и медицински персонал на лечебното заведение.

С писмо с вх. № 77/08.11.2021 г. на управителя на „Център за психично здраве-Русе“ ЕООД е образувана една избирателна секция в лечебното заведение за пациенти и медицински персонал на лечебното заведение.

Със Заповед № Л-152/08.11.2021г. на Началника на Районна служба „Изпълнение на наказанията“-Русе е образувана една избирателна секция в Ареста при РС „Изтърпяване на наказанията“-Русе за всички български граждани, спрямо които няма влязла в сила присъда.

Със Заповед № РД-11-469/10.11.2021г. на Кмета на Община Бяла са образувани две общи избирателни секции: една секция в МБАЛ „Юлия Вревская“ и една секция в Държавна психиатрична болница в гр. Бяла.

Със Заповед № 85/11.11.2021г. на управителя на „Специализирана болница за активно лечение за пневмофтизиатрични заболявания д-р Димитър Граматиков“-Русе ЕООД е образувана една подвижна избирателна секция в лечебното заведение за пациенти, поставени под задължителна карантина.

С писмо с вх. № 221/10.11.2021 г. на Директор дирекция „Административно обслужване“ в Община Русе, РИК-Русе се уведомява, че до 10.11.2021 г. са подадени 32 заявления за гласуване с подвижна избирателна кутия от избиратели, поставени под задължителна карантина или задължителна изолация, съгласно Закона за здравето, в изборите за президент и вицепрезидент на Републиката и за народни представители на 14.11.2021 г.

На основание чл. 72, ал. 1, т. 6 във връзка с чл. 28 и чл. 29 от Изборния кодекс и на основание Решение № 844-ПВР/НС от 02.11.2021 г. на ЦИК, Районна избирателна комисия - Русе,

**Р Е Ш И:**

1. **ОПРЕДЕЛЯ** **единната номерация и образува следните допълнителни избирателни секции в Деветнадесети район - Русенски при произвеждане на изборите за президент и вицепрезидент и за народни представители на 14.11.2021 г., както следва:**

**НА ТЕРИТОРИЯТА НА ОБЩИНА РУСЕ И ОБЩИНА БЯЛА**

|  |
| --- |
| **№ 19 27 00 213 – секция в УМБАЛ „КАНЕВ“** |
| **№ 19 27 00 214 – секция в „ЦЕНТЪР ЗА ПСИХИЧНО ЗДРАВЕ-РУСЕ“, ЕООД**  |
| **№ 19 27 00 215 – секция в „МЕДИКА“ АД** |
| **№ 19 27 00 216 – секция в Ареста при РС „Изтърпяване на наказанията“-Русе** |
| **№ 19 27 00 219 – подвижна избирателна секция на територията на община Русе** |
| **№ 19 27 00 220 – подвижна избирателна секция на територията на община Русе** |
| **№ 19 27 00 221 – подвижна избирателна секция в** „Специализирана болница за активно лечение за пневмофтизиатрични заболявания д-р Димитър Граматиков“-Русе |
| **№ 19 04 00 012 - секция в МБАЛ „ЮЛИЯ ВРЕВСКА“** |
| **№ 19 04 00 013 - секция в МБАЛ „ЮЛИЯ ВРЕВСКА“** |

1. **Определя брой на членовете на допълнителните секционни избирателни комисии, посочени в т. 1 – по 6 /шест/ члена.**
2. **НАЗНАЧАВА** поименно състава на **допълнителните** избирателни секциив **област Русе** –в община Русе и в община Бяла, при произвеждане на изборите за народни представители на 14.11.2021 г., съгласно приложени списъци, на разположение в РИК - Русе, неразделна част от настоящото решение.

**Да се издадат** удостоверения на назначените членове на допълнителните СИК.

Решението на Районна избирателна комисия - Русе може да се оспорва в тридневен срок от обявяването му пред Централната избирателна комисия.

**Р Е Ш Е Н И Е№ 114-ПВР/НС бе прието**

**По т. 3**, Сигнали и жалби

**ОТНОСНО:** нарушения на правилата за предизборна агитация

ЦИК е изпратила по компетентност жалба от Петър Ив.Иванов, в качеството му на водач на листата на ПП“Български национален съюз-Нова демокрация“ за РИК 19, постъпила с вх.№236/11.11.2021 г. Копие на същата жалба е било депозирано в РИК с вх.№209/10.09.2021 г.. Жалбата сигнализира за допуснати нарушения на изискванията на Изборния кодекс по реда за провеждане на предизборна кампания във връзка с отразяването й от обществена електронна медия. Изтъква оплаквания, че не бил осъществен изискуемия жребий за участие в диспутите в гр.Русе, той не бил канен за участие в трите диспута, сочи доводите си за посоченото от него компрометиране провеждането на диспутите. Направени са искания да се предприемат необходимите конкретни мерки за провеждане на диспута на 11.11.2021 г.според Закона, както и да се наложат или предложат за налагане на наказание на провинилите се институции и длъжностни лица. Посочените в жалбата нормативни текстове не са действащо право, тъй като са част от Изборен кодекс (ИК), действал в периода 2011-05.03.2014 г., сега отменен.

За изясняване на фактите по жалбата е поискана е информация от Регионален телевизионен център-Русе, постъпила на 11.11.2021 г. Посочени са обстоятелствата, че в студиото на БНТ-РТЦ, Русе преди 11.11.2021 г. е проведен само един диспут – на 28.10.2021 г. Участието се осъществява на база подадени заявки от партии, коалиции и инициативни комитети за избрана от тях дата, поради епидемиологичната обстановка се допускат до 5 участника, които се определят по реда на постъпване на заявките. Представляващият ПП “Български национален съюз-Нова демокрация“ на 18.10.2021 г. е заявил участие в дебат на 11.11.2021 г. в РТЦ, Русе за кандидата Петър Иванов.

С решение №39-НС от 13.10.2021 г., след проведен жребий в присъствие на 10 члена на РИК 19, е обявена поредността за представяне на партии и коалиции от партии в диспутите по БНТ 2. С това е изпълнено задължението на районната комисия по чл.196, ал.3 от ИК.

РИК – Русе счита, че съгласно чл.200, ал.1 ИК за проведения на 28.10.2021 г. диспут е изтекъл преклузивният 24-часов срок след излъчване на съответното предаване за подаване на жалба. Ето защо е налице процесуална пречка за произнасяне по допуснати нарушения на ИК при този диспут, съответно ангажиране на административно-наказателна отговорност.

При изпълнение на задължението по чл.196, ал.3 ИК, поради наличие на споразумение между БНТ и регистрираните партии, коалиции и инициативни комитети, липсва основание РИК-19 да предложи или предприеме мерки по провеждане на предизборен диспут по БНТ 2.

Предвид изложеното и на основание чл. 72, ал.1, т.1 от ИК, вр. с чл. 200 ал. 4 вр. чл.196, ал.3 и чл.200, ал.1 от ИК

**Р Е Ш И:**

**ОСТАВЯ без уважение като неоснователна жалбата** на Петър Иванов Ивановотносно нарушаване на нормите на ИК при провеждане на предизборна кампания.

Решението на Районната избирателна комисия Русе може да се оспорва в тридневен срок от обявяването му пред Централната избирателна комисия.

.

**Р Е Ш Е Н И Е№ 117-ПВР/НС бе прието.**

**По т. 4**, Регистрация на упълномощени представители;

Постъпил e Списък № 3 с вх. № 240/11.11.2021 г. в РИК-Русе от ПП „ДВИЖЕНИЕ ЗА ПРАВА И СВОБОДИ“, подписани от Дауд Мехмед Ибрям -упълномощен представител на представляващия партията Мустафа Сали Карадайъ, за публикуване на страницата на РИК-Русе на общо 7 бр. упълномощени представители на партията в Изборен район 19 – Русенски.

След извършена проверка, РИК-Русе констатира, че заявените за регистрация 7 броя лица отговарят на изискванията на чл. 117 и чл. 118 от ИК

Като взе предвид постъпилия Списък на упълномощените представители на ПП „ДВИЖЕНИЕ ЗА ПРАВА И СВОБОДИ“ за публикуване на страницата на РИК-Русе на упълномощени представители на партията в Изборен район 19 – Русенски, на основание чл. 72, ал.1 и чл.124, ал. 4, изр. 3 от Изборния кодекс, Районна избирателна комисия - Русе

**Р Е Ш И:**

**ПУБЛИКУВА на интернет страницата на РИК-Русе** Списък на **7** /седем/ **бр.** упълномощени представители в Изборен район 19 - Русенски на ПП „ДВИЖЕНИЕ ЗА ПРАВА И СВОБОДИ“.

Решението на Районна избирателна комисия – гр. Русе може да се оспори пред Централната избирателна комисия в тридневен срок от обявяването му.

**Р Е Ш Е Н И Е№ 111-ПВР/НС бе прието.**

**ОТНОСНО:** Публикуване на списък с упълномощените представители на **коалиция „ГЕРБ-СДС“,** които ги представляват коалицията в изборния ден при произвеждане на изборите за президент и вицепрезидент на Републиката и за народни представители на 14 ноември 2021 г.

Постъпил e Списък № 1 с вх. № 245/11.11.2021 г. в РИК-Русе от коалиция „ГЕРБ-СДС“, подписан от Валентин Колев Колев- преупълномощен представител на коалицията, за публикуване на страницата на РИК-Русе на общо 213 бр. упълномощени представители на коалицията в Изборен район 19 – Русенски.

След извършена проверка, РИК-Русе констатира, че от заявените за регистрация 213 бр. лица - 212 бр лица отговарят на изискванията на чл. 117 и чл. 118 от ИК, а 1 лице не отговаря на посочените изисквания

Като взе предвид постъпилия Списък на упълномощените представители на коалиция „ГЕРБ-СДС“, за публикуване на страницата на РИК-Русе на упълномощени представители на коалицията в Изборен район 19 – Русенски, на основание чл. 72, ал.1 и чл.124, ал. 4, изр. 3 от Изборния кодекс, Районна избирателна комисия - Русе

**Р Е Ш И:**

**ПУБЛИКУВА на интернет страницата на РИК-Русе** Списък на **212** /двеста и дванадесет/ **бр.** упълномощени представители в Изборен район 19 - Русенски на коалиция **„ГЕРБ-СДС“.**

Отказва регистрацията на 1 броя предложени за регистрация лица.

Решението на Районна избирателна комисия – гр. Русе може да се оспори пред Централната избирателна комисия в тридневен срок от обявяването му.

**Р Е Ш Е Н И Е№ 112-ПВР/НС бе прието.**

**ОТНОСНО:** Публикуване на списък с упълномощени представители на Коалиция „БСП за България“, които да представляват коалицията в изборния ден при произвеждане на изборите за президент и вицепрезидент на Републиката и за народни представители на 14 ноември 2021 г.

Постъпил e Списък № 1 с вх. № 231/11.11.2021 г. в РИК-Русе от Коалиция „БСП за България“ подписани от Пламен Рашев - упълномощен представител на Коалицията, за публикуване на страницата на РИК-Русе на общо 227 бр. упълномощени представители на Коалицията в Изборен район 19 – Русенски.

След извършена проверка, РИК-Русе констатира, че от заявените за регистрация 227 броя лица – 215 броя лица отговарят на изискванията на чл. 117 и чл. 118 от ИК, а 12 бр. лица не отговарят на посочените изисквания

Като взе предвид постъпилия Списък на упълномощените представители на Коалиция „БСП за България“ за публикуване на страницата на РИК-Русе на упълномощени представители на партията в Изборен район 19 – Русенски, на основание чл. 72, ал.1 и чл.124, ал. 4, изр. 3 от Изборния кодекс, Районна избирателна комисия - Русе

**Р Е Ш И:**

**ПУБЛИКУВА на интернет страницата на РИК-Русе** Списък на **215** /двеста и петнадесет/ **бр.** упълномощени представители в Изборен район 19 - Русенски на **КОАЛИЦИЯ „БСП ЗА БЪЛГАРИЯ“**

Отказва регистрацията на 12 броя предложени за регистрация лица.

Решението на Районна избирателна комисия – гр. Русе може да се оспори пред Централната избирателна комисия в тридневен срок от обявяването му.

**Р Е Ш Е Н И Е№ 113-ПВР/НС бе прието.**

**ОТНОСНО:** Публикуване на списък с упълномощените представители на **коалиция „ГЕРБ-СДС“,** които ги представляват коалицията в изборния ден при произвеждане на изборите за президент и вицепрезидент на Републиката и за народни представители на 14 ноември 2021 г.

Постъпил e Списък № 1 с вх. № 246/11.11.2021 г. в РИК-Русе от коалиция „ГЕРБ-СДС“, подписан от Андриан Иванов Райков - преупълномощен представител на коалицията, за публикуване на страницата на РИК-Русе на общо 12 бр. упълномощени представители на коалицията в Изборен район 19 – Русенски.

След извършена проверка, РИК-Русе констатира, че от заявените за регистрация 12 бр. лица - 11 бр лица отговарят на изискванията на чл. 117 и чл. 118 от ИК, а 1 лице не отговаря на посочените изисквания

Като взе предвид постъпилия Списък на упълномощените представители на коалиция „ГЕРБ-СДС“, за публикуване на страницата на РИК-Русе на упълномощени представители на коалицията в Изборен район 19 – Русенски, на основание чл. 72, ал.1 и чл.124, ал. 4, изр. 3 от Изборния кодекс, Районна избирателна комисия - Русе

**Р Е Ш И:**

**ПУБЛИКУВА на интернет страницата на РИК-Русе** Списък на **11** /единадесет/ **бр.** упълномощени представители в Изборен район 19 - Русенски на коалиция **„ГЕРБ-СДС“.**

Отказва регистрацията на 1 броя предложени за регистрация лица.

Решението на Районна избирателна комисия – гр. Русе може да се оспори пред Централната избирателна комисия в тридневен срок от обявяването му.

**Р Е Ш Е Н И Е№ 115-ПВР/НС бе прието.**

**ОТНОСНО:** ОПРЕДЕЛЯНЕ на членове на Районна избирателна комисия Русе, които предават по опис с протокол на длъжностно лице на ТЗ на ГД „ГРАО“ избирателни списъци и книжа към тях

На основание чл. 70 ал.4 във вр. с чл.72 ал.1 т.1 от ИК във връзка с Решение № 896-ПВР/НС от 10.11.2021г на ЦИК, РИК Русе

**Р Е Ш И:**

ОПРЕДЕЛЯ следните членове на Районна избирателна комисия Русе, които в 3-дневен срок от приключване на гласуването предават по опис с протокол на ТЗ на ГД „ГРАО“ пликове и книжа в тях ( избирателни списъци, декларации и иудостоверения към тях, списъци на заличените лица и списъци на допълнително вписване на придружителите) за извършване на проверка за гласуване в нарушение на правилата на ИК както следва:

1. Милена Георгиева Хинкова \*\*\*\*\*\*\*\*\*\*
2. Николай Иванов Братованов\*\*\*\*\*\*\*\*\*\*.
3. Ина Георгиева Райчева-Цонева \*\*\*\*\*\*\*\*\*\*

Резервен член:

Елиз Фикрет Халил

Решението на Районна избирателна комисия Русе може да се оспорва в тридневен срок от обявяването му пред Централната избирателна комисия.

**Р Е Ш Е Н И Е№ 116-НС/ПВР бе прието**

**По т. 6,** беше докладвана входящата кореспонденция.

**По т.7,** Други – бяха обсъдени въпроси от текущ характер

С това дневният ред беше изчерпан и заседанието беше закрито в 16:50 ч..

**ПРЕДСЕДАТЕЛ:**

**Милена Хинкова**

**СЕКРЕТАР:**

**Николай Братованов**